1 tampereen-komediateatteri-pokka-pitaa-1200x955-1.jpg
Tampereen komediateatteri vierailee keväällä 2026 Seinäjoen kaupunginteatterissa.
Pokka pitää | Seinäjoen kaupunginteatteri
Hyacinth Bucket – lausutaan Buké – lukeutuu maailman suosituimpiin komediahahmoihin. Nyt arvon rouva saapuu Seinäjoelle komediassa, joka perustuu huippusuosittuun Pokka pitää -sarjaan. Näytelmässä Hyacinth saa selville, että hänen naapurinsa Emmet on alkanut vetää näytelmäkerhoa. Kun soppaan pistävät lusikkansa vielä Hyacinthin värikylläiset sisarukset Rose ja Daisy sekä karskin hurmaava Onslow alkavat tunnelmat teatterissa toden teolla kuumentua. Komedia sai syksyllä 2023 ensi-iltansa Tampereen komediateatterissa, missä sitä on esitetty täysille katsomoille. Seinäjoen kaupunginteatterin suurella näyttämöllä Pokka pitää nähdään viidesti huhti- ja toukokuussa 2026.
Lokakuussa 2025 Teatteri Jurkassa ensi-iltansa saanut neljän teatterin yhteistuotanto,
Lapin sota on alkamassa. Nuori tyttö kuljettaa lehmiä turvaan Ruotsin puolelle. Pakolaisvirrassa juhlivat kaaos ja kohtuuttomuus. Vaellus tekee luonnonluomat tasavertaiseksi – niin kansat, ihmiset kuin eläimetkin. Samalla se on lupaus aikuiseksi tulemisesta, uudesta identiteetistä, matkasta sinne, missä on toisenlaista. Kaikessa kukkii murre, mustasta valkeaan leikkaava kieli, sen alla kadonneen äidin etsintä. Mikko Roihan dramatisoima ja ohjaama Väylä jatkaa Ei kertonut katuvansa -produktiossa käynnistynyttä sarjaa, jossa sotien aiheuttamia olosuhteita käsitellään naisten näkökulmasta. Väylä pohjautuu Rosa Liksomin samannimiseen romaaniin ja sen esittää sukupolvensa merkittävimpiin tekijöihin kuuluva, elokuussa 2025 Olavi Veistäjä -palkittu näyttelijä Ella Mettänen. Palkintoperusteluiden mukaan Mettäsen roolityöt ovat poikkeuksetta syviä, herkkiä ja dynaamisia.
Tove Janssonin rakastettu tarina näkyväksi tulemisesta.
Tove Jansson - Näkymätön lapsi | Seinäjoen kaupunginteatteri
Näkymätön lapsi on Tove Janssonin viisas tarina Ninni-tytöstä, joka tulee jälleen näkyväksi Pikku Myyn neuvokkuuden ja muumiperheen rakkauden ansiosta. Ninni on kohdannut ymmärtämättömyyttä ja pikkuhiljaa hänestä on tullut näkymätön. Mutta sitten, sateisena syysiltana, Ninni tuodaan muumiperheen luo. Ja kas, lämpö ja rakkaus tekevät Ninnistä taas näkyvän. Ninni löytää oman paikkansa muumiperheestä. Näkyväksi tulemiseen tarvitaan erityinen taito, jonka Pikku Myy osaa opettaa. Mikähän se on? Se nähdään teatterissa Ikäsuositus 3+
{"fi":"Kysymyksiä voit jättää 31.12.25 saakka osoitteessa https://link.webropol.com/s/asukkaidenkyselytunti","sv":"","en":""}
Tulevaisuuden koulu ja kouluverkko: peruskoulut ja lukiot
Seinäjoen kaupunki ja kaupunginvaltuutetut järjestävät uudenlaisen asukkaiden kyselytunnin, jonka tavoitteena on lisätä hallinnon avoimuutta ja vahvistaa vuoropuhelua asukkaiden ja päättäjien välillä. Kyselytunti syntyi tarpeesta kehittää uusia käytäntöjä hallinnon avoimuuden ja asukasosallisuuden edistämiseksi. Tarkoituksena on luoda pysyvä konsepti, jossa eri teemat vaihtuvat ajankohtaisuuden mukaan. Ensimmäisen tilaisuuden aiheena on tulevaisuuden koulu ja kouluverkko: peruskoulut ja lukiot. Tilaisuuteen osallistuvat: Paula Risikko, kaupunginvaltuuston puheenjohtaja Pasi Kivisaari, kaupunginhallituksen puheenjohtaja Jaakko Kiiskilä, kaupunginjohtaja Valtuustoryhmien edustajat: Jesse Luhtala, Kansallinen Kokoomus Erkki Valtamäki, Perussuomalaiset Johannes Karhu, Suomen Keskusta Piia Kattelus-Kilpeläinen, Suomen Kristillisdemokraatit Eetu Lehtola, Suomen Sosiaalidemokraattinen Puolue Antti Knuuttila, Vasemmistoliitto Laura Ala-Kokko, Vihreä liitto Raimo Ristilä, kasvatus- ja opetuslautakunnan puheenjohtaja Ville Järvi, opetustoimenjohtaja Antti Takala, sivistys- ja hyvinvointijohtaja Tilaisuudessa on mukana myös muita valtuutettuja. Tilaisuuden juontaa kaupunkilehti Eparin päätoimittaja Tero Hautamäki. Asukkaita toivotaan lähettämään kysymyksiä etukäteen teemasta sähköisellä lomakkeella https://link.webropol.com/s/asukkaidenkyselytunti tai kirjastoissa oleviin kyselylaatikoihin. Kysymysten viimeinen jättöpäivä on 31.12.2025.
MUU-MAU EP-tapahtumakalenterin kansikuva.png
Muu-Maun kevätpäivä Kalevan Navetassa klo 11-15
Taide- ja kulttuurikeskus Kalevan Navetta
Muu-Maun Kevätpäivä Kalevan Navetassa lauantaina 7.3.2026 klo 11-15. Talon toimijoiden yhteinen tapahtuma, jossa luvassa monipuolisesti kulttuuriohjelmaa koko perheelle. Ohjelma tarkentuu lähempänä!
Legendoja jo eläessään ovat näyttelijät Seela Sella ja Esko Roine. He vierailevat suurella näyttämöllä helmikuussa.
Rakkauskirjeitä | Seinäjoen kaupunginteatteri
Andrew ja Melissa ovat lapsuudenystäviä, jotka pitävät toisiinsa yhteyttä läpi vuosikymmenten kirjoittamalla kirjeitä. He elävät tahoillaan elämäänsä, rakentavat uraa ja parisuhteita, keski-ikäistyvät ja vanhenevat. Toisinaan jompikumpi ehdottaa tapaamista. Rakkauskirjeitä on kahden hengen näytelmä, jonka rooleissa nähdään Suomen rakastetuimpiin näyttelijöihin lukeutuvat Seela Sella ja Esko Roine. Näytelmää ovat maailmalla aiemmin esittäneet toinen toistaan kuuluisammat näyttelijät, mm. Elizabeth Taylor, Gerard Depardieu, Mia Farrow, Tom Hanks ja Mel Gibson. Näytelmän luonteen mukaisesti sitä ei opetella ulkoa. Esitys tapahtuu hetkessä, tässä ja nyt. Luvassa on aitoa ja elämänmakuista, räävitöntä ja hauskaa sanailua.
Syyspimeyden kietoessa otteeseensa, mikä olisikaan sopivampaa seuraa kuin vanha kunnon kummitustarina?
Mustapukuinen nainen | Seinäjoen kaupunginteatteri
Siirtykäämme siis Englantiin, viktoriaanisen aikakauden loppupuolelle. Ja teatteriin, jossa herra Arthur Kipps yrittää kertoa kauan sitten kokemansa karmivat tapahtumat. Hänellä itsellään ei ole esiintyjän lahjoja, vain pakottava tarve kertoa tarinansa. Apuun palkatun nuoren näyttelijän opastamana näyttämö herää eloon. Pian saammekin nähdä, kuinka asianajajana toiminut Kipps lähti kuolleen asiakkaansa hautajaisiin ja näki siellä ensimmäistä kertaa tarinan mustapukuisen naisen. Kenestä oikein on kyse? Pelätyn hahmon mysteeri kalvaa nuoren Arthurin mieltä. Ja näytelmän edetessä mieheen syvät jäljet jättänyt tarina alkaa käydä pelottavan todeksi… Susan Hillin romaaniin (1983) perustuvaa näytelmää on esitetty Lontoossa vuodesta 1989 lähtien. Näytelmän brittimäisen tyylikkäissä rooleissa loistavat Esa Ahonen ja Tomi Turunen. Jännitystarinan ohjaa Jermo Grundström, jonka aiempi ohjaus Seinäjoella oli The Addams Family (2023).
Peruslippu: 43 €, eläkeläinen: 41 €, opiskelija: 30 €
1 taydellisethaat-pressi-8-vaaka-1200x800.jpg
Herkkupöytään kannetaan nyt parhaiden perinteiden mukainen farssi yllätyksineen ja vauhdikkaine käänteineen!
Täydelliset häät | Seinäjoen kaupunginteatteri
Täydelliset häät on romanttinen komedia, jossa tunteet iskevät äkillisesti ja ihmiset joutuvat miettimään ketä he todella rakastavat. Oi, vihdoin se koittaa, ihana hääpäivä! Mika, tarinamme sulhanen, heräilee tokkuraisena polttareiden jälkeiseen aamuun hääsviitissä. Kaikki on täydellistä, aurinko paistaa ja linnutkin visertävät. Jaa kappas, samasta sängystä herää myös joku muu. Kuka hän on? Ei, hän ei näytä morsiamelta eikä ole myöskään bestman – hän on tuntematon nainen. Mitä hittoa! Katastrofi kuplii jo… Miten ihmeessä mysteerinainen on päätynyt hääsviittiin, selviääkö hänen henkilöllisyytensä? Entä täydelliset häät, miten niille nyt käy? Komedian ystäville on nyt luvassa tikahduttavan hauskoja väärinymmärryksiä, farssimaista vauhtia ja vaarallisiakin tilanteita – romantiikkaa unohtamatta! Täydelliset häät on rakkauden täyteinen komedia – ilman henkilövahinkoja. Rooleissa Jussi Jätinvuori, Kristiina Karhu, Jani Johansson, Mari Pöytälaakso ja Mia Vuorela. Anoppina, morsiamen äidin roolissa vierailee näyttelijä Marjut Sariola. Komedian ohjaa Tom Petäjä.
Peruslippu: 41 €, eläkeläinen: 38 €, opiskelija: 30 €
Niskavuoren Heta on tarina kunnian ja vallan hinnasta.
Niskavuoren Heta | Seinäjoen kaupunginteatteri
Hella Wuolijoen vuonna 1950 kirjoittama Heta kertoo voimakastahtoisen talontyttären tarinan. Heta nai rengin, hyväluontoisen Akustin, ja on selvää, että avioliitto on vain taloudellinen järjestely – kaikkea muuta kuin rakkaustarina. Heta on vaimo ja äiti, mutta ennen kaikkea oman kunnianhimonsa vanki, kovapintainen nainen, joka taistelee asemastaan ja perheensä kunniasta. Näytelmä näyttää, mitä tapahtuu, kun tunteet tukahdutetaan ja käytännöllisyys jyrää kaiken alleen. Lopulta tunteiden aika koittaa, mutta onko liian myöhäistä? Heta on osa Niskavuoren komeaa näytelmäsarjaa – yksi suomalaisen teatterin hiidenkivistä, teos, joka puhuttelee yhä. Se on viiltävä kuvaus ajasta, ihmisistä ja yhteisön paineista, kertomus elämänpituisesta, mutta hukatusta rakkaudesta. Tervetuloa kohtaamaan Heta!